नागपुर के लिए बस शुरू ग्रामीणों को मिली सुविधा
बुरहानपुर, देड़तलाई होते हुए चल रही बस
भास्कर संवाददाता | सिरपुर
बुरहानपुर-देड़तलाई से पहली बार नागपुर के लिए बस शुरू हुई है। इससे खकनार तहसील के हजारों यात्रियों को काफी सुविधा हो रही है। एक हफ्ते से सैकड़ों यात्री बस से धारणी, परतवाड़ा, नागपुर तक आवाजाही कर रहे हैं। इसको लेकर ग्रामीणों में खुशी है।
इससे पहले खकनार रोड से सिर्फ महाराष्ट्र शासन की एक बस इंदौर-नागपुर चल रही है। यह बुरहानपुर से 11.30 बजे रवाना होती है। एक बस होने के कारण लोगों को काफी परेशानी हो रही थी। यह बस शुरू होने से अब दो समय में लोग आवाजाही कर सकते हैं। यह बस सुबह 7 बजे बुरहानपुर से निकलती है। देड़तलाई, धारणी, परतवाड़ा, अमरावती, कुंडाली होते हुए नागपुर पहुंचती है। नागपुर से बस सुबह 7 बजे निकलकर शाम 7 बजे बुरहानपुर पहुंचती है।
पुणे के लिए भी बस चलाने की मांग
ग्रामीणों ने बताया शहर से सीधे पुणे जाने के लिए तो बस है लेकिन इसका समय अलसुबह और देररात का होने के कारण ग्रामीण क्षेत्र के लोग इसका लाभ नहीं ले पा रहे हैं। ग्रामीण क्षेत्र के कई युवा पुणे या उसके आसपास के शहरों में आवाजाही करते हैं। इन्हें एक दिन पहले शहर पहुंचना पड़ रहा है। ग्रामीण क्षेत्र से भी सीधे पुणे के लिए बस सुविधा शुरू की जाना चाहिए।
नागपुर के लिए सीधी बस शुरू होने से यात्रियों को सुविधा मिली है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva